CELEX: 32016R0103
Language: mt
Date: 2016-01-27
Title: Regolament tal-Kummissjoni (UE) 2016/103 tas-27 ta' Jannar 2016 li jemenda r-Regolament (KE) Nru 2099/2002 tal-Parlament Ewropew u tal-Kunsill li jistabbilixxi Kumitat dwar l-Ibħra Protetti u l-Prevenzjoni ta' Tniġġis minn Bastimenti (COSS)

28.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 21/67
            
         REGOLAMENT TAL-KUMMISSJONI (UE) 2016/103
   tas-27 ta' Jannar 2016
   li jemenda r-Regolament (KE) Nru 2099/2002 tal-Parlament Ewropew u tal-Kunsill li jistabbilixxi Kumitat dwar l-Ibħra Protetti u l-Prevenzjoni ta' Tniġġis minn Bastimenti (COSS)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 2099/2002 tal-Parlament Ewropew u tal-Kunsill tal-5 ta' Novembru 2002 li jistabbilixxi Kumitat dwar l-Ibħra Protetti u l-Prevenzjoni ta' Tniġġis minn Bastimenti (COSS) u li jemenda r-Regolamenti dwar is-sigurtà marittima u l-prevenzjoni ta' tniġġis minn bastimenti (1), u partikolarment l-Artikolu 7 tiegħu,
   Billi:
   
               (1)
            
            
               Ir-Regolament (KE) Nru 2099/2002 stabbilixxa Kumitat dwar l-Ibħra Protetti u l-Prevenzjoni ta' Tniġġis minn Bastimenti (COSS).
            
         
               (2)
            
            
               Ir-rwol tas-COSS jikkonsisti fiċ-ċentralizzar tax-xogħlijiet tal-kumitati stabbiliti skont il-leġiżlazzjoni tal-Unjoni dwar is-sigurtà marittima, il-prevenzjoni ta' tniġġis minn bastimenti u l-protezzjoni tal-għajxien u l-kundizzjonijiet ta' xogħol abbord il-bastimenti.
            
         
               (3)
            
            
               Il-leġiżlazzjoni tal-Unjoni ġdida kollha adottata fil-qasam tas-sigurtà marittima u l-prevenzjoni ta' tniġġis minn vapuri għandha tipprevedi rikors għall-COSS.
            
         
               (4)
            
            
               Sa mill-emenda tar-Regolament (KE) Nru 2099/2002 diversi atti ġodda tal-Unjoni adottati fil-qasam tas-sigurtà marittima u l-prevenzjoni tat-tniġġis minn bastimenti jipprevedi li l-Kummissjoni għanda tiġi megħjuna minn COSS, b'mod partikolari, l-Artikolu 28 tad-Direttiva 2008/106/KE tal-Parlament Ewropew u tal-Kunsill (2), l-Artikolu 6 tad-Direttiva 2009/15/KE tal-Parlament Ewropew u tal-Kunsill (3), l-Artikolu 12 tar-Regolament (KE) Nru 391/2009 tal-Parlament Ewropew u tal-Kunsill (4), l-Artikolu 10 tar-Regolament (KE) Nru 392/2009 tal-Parlament Ewropew u tal-Kunsill (5), l-Artikolu 31 tad-Direttiva 2009/16/KE tal-Parlament Ewropew u tal-Kunsill (6), l-Artikolu 19 tad-Direttiva 2009/18/KE tal-Parlament Ewropew u tal-Kunsill (7), l-Artikolu 10 tad-Direttiva 2009/21/KE tal-Parlament Ewropew u tal-Kunsill (8), l-Artikolu 11 tad-Direttiva 2009/45/KE tal-Parlament Ewropew u tal-Kunsill (9) u l-Artikolu 38 tad-Direttiva 2014/90/UE tal-Parlament Ewropew u tal-Kunsill (10).
            
         
               (5)
            
            
               Barra minn hekk, l-Artikolu 4d(2) tad-Direttiva tal-Kunsill 1999/32/KE (11), l-Artikolu 10 tar-Regolament (UE) Nru 530/2012 tal-Parlament Ewropew u tal-Kunsill (12) u l- Artikolu 19(5) u (6) tar-Regolament tal-Kummissjoni (UE) Nru 788/2014 (13) jipprevedu rikors lill-COSS.
            
         
               (6)
            
            
               Wara l-adozzjoni tar-Regolament (KE) Nru 2099/2002, l-atti tal-Unjoni li ġejjin imsemmija fl-Artikolu 2(2) ta' dak ir-Regolament ġew irrevokati: Ir-Regolament tal-Kunsill (KEE) Nru 613/91 (14), id-Direttiva tal-Kunsill 93/75/KEE (15), ir-Regolament tal-Kunsill (KE) Nru 3051/95 (16), id-Direttiva tal-Kunsill 98/18/KE (17), id-Direttiva 2001/25/KE tal-Parlament Ewropew u tal-Kunsill (18), id-Direttiva 2002/6/KE tal-Parlament Ewropew u tal-Kunsill (19) u r-Regolament (KE) Nru 417/2002 tal-Parlament Ewropew u tal-Kunsill (20).
            
         
               (7)
            
            
               L-atti Komunitarji li ġejjin imsemmija fl-Artikolu 2(2) tar-Regolament 2099/2002 ġew riformulati mill-ġdid: Id-Direttiva tal-Kunsill 94/57/KE (21) li ġiet riformulata fid-Direttiva 2009/15/KE tal-Parlament Ewropew u tal-Kunsill (22) u r-Regolament (KE) Nru 391/2009 tal-Parlament Ewropew u tal-Kunsill (23), filwaqt li d-Direttiva tal-Kunsill 95/21/KE (24) ġiet riformulata fid-Direttiva 2009/16/KE tal-Parlament Ewropew u tal-Kunsill (25).
            
         
               (8)
            
            
               Ir-Regolament (KE) Nru 2099/2002 għandu għaldaqstant jiġi emendat skont dan.
            
         
               (9)
            
            
               Il-miżuri stipulati f'dan ir-Regolament huma skont l-opinjoni tal-Kumitat dwar l-Ibħra Protetti u l-Prevenzjoni ta' Tniġġis minn Bastimenti (COSS),
            
         ADOTTAT DAN IR-REGOLAMENT:
   Artikolu 1
   L-Artikolu 2(2) tar-Regolament (KE) Nru 2099/2002 jinbidel b'dan li ġej:
   
      
                  “2.
               
               
                  ‘Leġislazzjoni marittima Komunitarja’ tfisser l-atti t'hawn taħt:
                  
                              (a)
                           
                           
                              Ir-Regolament tal-Kunsill (KE) Nru 2978/94 tal-21 ta' Novembru 1994 dwar l-implimentazzjoni tar-Reżoluzzjoni tal-IMO A.747(18) dwar l-applikazzjoni tal-kejl ta' tunnellaġġ ta' spazji ta' saborra f'tankers taż-żejt bis-saborra segregata (1)
                              
                           
                        
                              (b)
                           
                           
                              Id-Direttiva tal-Kunsill 96/98/KE, tal-20 ta' Diċembru 1996, dwar it-tagħmir marittimu (2)
                              
                           
                        
                              (c)
                           
                           
                              Id-Direttiva tal-Kunsill 97/70/KE tal-11 ta' Diċembru 1997 li tistabbilixxi reġim armonizzat ta' sigurtà għall-bastimenti tas-sajd ta' tul ta' 24 metru jew aktar (3)
                              
                           
                        
                              (d)
                           
                           
                              Id-Direttiva tal-Kunsill 98/41/KE tat-18 ta' Ġunju 1998 dwar ir-reġistrazzjoni ta' persuni li jbaħħru abbord vapuri tal-passiġġieri li joperaw lejn jew minn portijiet tal-Istati Membri tal-Komunità (4)
                              
                           
                        
                              (e)
                           
                           
                              Id-Direttiva tal-Kunsill 1999/32/KE tas-26 ta' April 1999 dwar it-tnaqqis tal-kontenut tal-kubrit f'ċerti karburanti likwidi u li temenda id-Direttiva 93/12/KEE (5) għall-għan tal-implimentazzjoni tal-Artikolu 4(d)(2) tagħha.
                           
                        
                              (f)
                           
                           
                              Id-Direttiva tal-Kunsill 1999/35/KE tad-29 ta' April 1999 dwar sistema ta' stħarriġ obbligatorju għall-operazzjoni bla perikolu ta' laneċ ro-ro regolari u servizzi tal-inġenji tal-baħar ta' veloċità kbira għall-passiġġieri (6)
                              
                           
                        
                              (g)
                           
                           
                              Id-Direttiva 2000/59/KE tal-Parlament Ewropew u tal-Kunsill tas-27 ta' Novembru 2000 dwar il-faċilitajiet tal-akkoljenza fil-portijiet għall-iskart iġġenerat mill-bastimenti u għall-fdalijiet mill-merkanzija (7)
                              
                           
                        
                              (h)
                           
                           
                              Id-Direttiva 2001/96/KE tal-Parlament Ewropew u tal-Kunsill tal-4 ta' Diċembru 2001 li tistabbilixxi l-ħtiġijiet u l-proċeduri armonizzati għat-tagħbija u l-ħatt b'sigurtà ta' bastimenti ta' tagħbija bl-ingrossa (8)
                              
                           
                        
                              (i)
                           
                           
                              Id-Direttiva 2002/59/KE tal-Parlament Ewropew u tal-Kunsill tas-27 ta' Ġunju 2002 li tistabbilixxi sistema għall-monitoraġġ u l-informazzjoni dwar it-traffiku tal-bastimenti fil-Komunità u li tħassar id-Direttiva tal-Kunsill 93/75/KEE (9)
                              
                           
                        
                              (j)
                           
                           
                              Ir-Regolament (KE) Nru 782/2003 tal-Parlament Ewropew u tal-Kunsill tal-14 ta' April 2003 dwar il-projbizzjoni tal-komposti tal-organotin fuq il-bastimenti (10)
                              
                           
                        
                              (k)
                           
                           
                              Id-Direttiva Nru 2003/25/KE tal-Parlament Ewropew u tal-Kunsill tal-14 ta' April 2003 dwar ħtiġijiet speċifici ta' stabbiltà għall-bastimenti tal-passiġġieri ro-ro (11)
                              
                           
                        
                              (l)
                           
                           
                              Ir-Regolament (KE) Nru 789/2004 tal-Parlament Ewropew u tal-Kunsill tal-21 ta' April 2004 dwar it-trasferiment tal-bastimenti tat-tagħbija u tal-passiġġieri bejn ir-reġistri ġewwa l-Komunità u li jħassar ir-Regolament tal-Kunsill (KEE) Nru 613/91 (12)
                              
                           
                        
                              (m)
                           
                           
                              Id-Direttiva 2005/35/KE tal-Parlament Ewropew u tal-Kunsill tas-7 ta' Settembru 2005 dwar it-tniġġiż ikkawżat minn vapuri u l-introduzzjoni ta' sanzjonijiet għal ksur, inkluż sanzjonijiet kriminali għal reati ta' tniġġis (13)
                              
                           
                        
                              (n)
                           
                           
                              Ir-Regolament (KE) Nru 336/2006 tal-Parlament Ewropew u tal-Kunsill tal-15 ta' Frar 2006 dwar l-implimentazzjoni tal-Kodiċi Internazzjonali dwar l-Amministrazzjoni tas-Sigurtà fi ħdan il-Komunità u li jħassar ir-Regolament tal-Kunsill (KE) Nru 3051/95 (14)
                              
                           
                        
                              (o)
                           
                           
                              Id-Direttiva Nru 2008/106/KE tal-Parlament Ewropew u tal-Kunsill tad-19 ta' Novembru 2008 dwar il-livell minimu ta' taħriġ tal-baħħara (15)
                              
                           
                        
                              (p)
                           
                           
                              Id-Direttiva Nru 2009/15/KE tal-Parlament Ewropew u tal-Kunsill tat-23 ta' April 2009 dwar ir-regoli u l-istandards komuni għall-organizzazzjonijiet għall-ispezzjoni u l-perizji tal-vapuri u għall-attivitajiet rilevanti tal-amministrazzjonijiet marittimi (16)
                              
                           
                        
                              (q)
                           
                           
                              Id-Direttiva 2009/16/KE tal-Parlament Ewropew u tal-Kunsill tat-23 ta' April 2009 dwar il-kontroll tal-Istat tal-Port (17)
                              
                           
                        
                              (r)
                           
                           
                              Id-Direttiva 2009/18/KE tal-Parlament Ewropew u tal-Kunsill tat-23 ta' April 2009 li tistabbilixxi l-prinċipji fundamentali li jirregolaw l-investigazzjoni ta' aċċidenti fis-settur tat-trasport marittimu u li temenda d-Direttiva tal-Kunsill 1999/35/KE u d-Direttiva 2002/59/KE tal-Parlament Ewropew u tal-Kunsill (18)
                              
                           
                        
                              (s)
                           
                           
                              Id-Direttiva Nru 2009/21/KE tal-Parlament Ewropew u tal-Kunsill tat-23 ta' April 2009 dwar il-konformità mar-rekwiżiti tal-Istat tal-bandiera (19)
                              
                           
                        
                              (t)
                           
                           
                              Ir-Regolament (KE) Nru 391/2009 tal-Parlament Ewropew u tal-Kunsill tat-23 ta' April 2009 dwar ir-regoli u l-istandards komuni għall-organizzazzjonijiet għall-ispezzjoni u l-perizji tal-vapuri (20)
                              
                           
                        
                              (u)
                           
                           
                              Ir-Regolament (KE) Nru 392/2009 tal-Parlament Ewropew u tal-Kunsill tat-23 ta' April 2009 dwar ir-responsabbiltà tat-trasportaturi ta' passiġġieri fuq il-baħar fil-każ ta' aċċidenti (21)
                              
                           
                        
                              (v)
                           
                           
                              Id-Direttiva Nru 2009/45/KE tal-Parlament Ewropew u tal-Kunsill tas-6 ta' Mejju 2009 dwar regoli u standards ta' sigurtà għal vapuri tal-passiġġieri (22)
                              
                           
                        
                              (w)
                           
                           
                              Ir-Regolament (UE) Nru 530/2012 tal-Parlament Ewropew u tal-Kunsill tat-13 ta' Ġunju 2012 dwar l-introduzzjoni aċċellerata ta' rekwiżiti ta' buq doppju jew ta' disinn ekwivalenti għal tankers taż-żejt b'buq wieħed (23)
                              
                           
                        
                              (x)
                           
                           
                              Ir-Regolament tal-Kummissjoni (UE) Nru 788/2014 tat-18 ta' Lulju 2014 li jistabbilixxi regoli dettaljati dwar l-impożizzjoni ta' multi u ta' ħlasijiet perjodiċi ta' penali, u dwar l-irtirar tar-rikonoxximent ta' organizzazzjonijiet għall-ispezzjoni u l-perizji tal-vapuri skont l-Artikoli 6 u 7 tar-Regolament (KE) Nru 391/2009 tal-Parlament Ewropew u tal-Kunsill (24)
                              
                           
                        
                              (y)
                           
                           
                              Id-Direttiva 2014/90/UE tal-Parlament Ewropew u tal-Kunsill tat-23 ta' Lulju 2014 dwar tagħmir tal-baħar u li tħassar id-Direttiva tal-Kunsill 96/98/KE (25).
                           
                        
            
   Artikolu 2
   Dan ir-Regolament jidħol fl-għoxrin jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta' Jannar 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 324, 29.11.2002, p. 1.
   
      (2)  Id-Direttiva Nru 2008/106/KE tal-Parlament Ewropew u tal-Kunsill tad-19 ta' Novembru 2008 dwar il-livell minimu ta' taħriġ tal-baħħara (ĠU L 323, 3.12.2008, p. 33).
   
      (3)  Id-Direttiva Nru 2009/15/KE tal-Parlament Ewropew u tal-Kunsill tat-23 ta' April 2009 dwar ir-regoli u l-istandards komuni għall-organizzazzjonijiet għall-ispezzjoni u l-perizji tal-vapuri u għall-attivitajiet rilevanti tal-amministrazzjonijiet marittimi (ĠU L 131, 28.5.2009, p. 47).
   
      (4)  Ir-Regolament (KE) Nru 391/2009 tal-Parlament Ewropew u tal-Kunsill tat-23 ta' April 2009 dwar ir-regoli u l-istandards komuni għall-organizzazzjonijiet għall-ispezzjoni u l-perizji tal-vapuri (ĠU L 131, 28.5.2009, p. 11).
   
      (5)  Ir-Regolament (KE) Nru 392/2009 tal-Parlament Ewropew u tal-Kunsill tat-23 ta' April 2009 dwar ir-responsabbiltà tat-trasportaturi ta' passiġġieri fuq il-baħar fil-każ ta' aċċidenti (ĠU L 131, 28.5.2009, p. 24).
   
      (6)  Id-Direttiva 2009/16/KE tal-Parlament Ewropew u tal-Kunsill tat-23 ta' April 2009 dwar il-kontroll tal-Istat tal-Port (ĠU L 131, 28.5.2009, p. 57).
   
      (7)  Id-Direttiva 2009/18/KE tal-Parlament Ewropew u tal-Kunsill tat-23 ta' April 2009 li tistabbilixxi l-prinċipji fundamentali li jirregolaw l-investigazzjoni ta' aċċidenti fis-settur tat-trasport marittimu u li temenda d-Direttiva tal-Kunsill 1999/35/KE u d-Direttiva 2002/59/KE tal-Parlament Ewropew u tal-Kunsill (ĠU L 131, 28.5.2009, p. 114).
   
      (8)  Id-Direttiva Nru 2009/21/KE tal-Parlament Ewropew u tal-Kunsill tat-23 ta' April 2009 dwar il-konformità mar-rekwiżiti tal-Istat tal-bandiera (ĠU L 131, 28.5.2009, p. 132).
   
      (9)  Id-Direttiva Nru 2009/45/KE tal-Parlament Ewropew u tal-Kunsill tas-6 ta' Mejju 2009 dwar regoli u standards ta' sigurtà għal vapuri tal-passiġġieri (ĠU L 163, 25.6.2009, p. 1).
   
      (10)  Id-Direttiva 2014/90/UE tal-Parlament Ewropew u tal-Kunsill tat-23 ta' Lulju 2014 dwar tagħmir tal-baħar u li tħassar id-Direttiva tal-Kunsill 96/98/KE (ĠU L 257, 28.8.2014, p. 146).
   
      (11)  Id-Direttiva tal-Kunsill 1999/32/KE tas-26 ta' April 1999 dwar it-tnaqqis tal-kontenut tal-kubrit f'ċerti karburanti likwidi u li temenda id-Direttiva 93/12/KEE (ĠU L 121, 11.5.1999, p. 13).
   
      (12)  Ir-Regolament (UE) Nru 530/2012 tal-Parlament Ewropew u tal-Kunsill tat-13 ta' Ġunju 2012 dwar l-introduzzjoni aċċellerata ta' rekwiżiti ta' buq doppju jew ta' disinn ekwivalenti għal tankers taż-żejt b'buq wieħed (ĠU L 172, 30.6.2012, p. 3).
   
      (13)  Ir-Regolament tal-Kummissjoni (UE) Nru 788/2014 tat-18 ta' Lulju 2014 li jistabbilixxi regoli dettaljati dwar l-impożizzjoni ta' multi u ta' ħlasijiet perjodiċi ta' penali, u dwar l-irtirar tar-rikonoxximent ta' organizzazzjonijiet għall-ispezzjoni u l-perizji tal-vapuri skont l-Artikoli 6 u 7 tar-Regolament (KE) Nru 391/2009 tal-Parlament Ewropew u tal-Kunsill (ĠU L 214, 19.7.2014, p. 12).
   
      (14)  Ir-Regolament tal-Kunsill (KEE) Nru 613/91 tal-4 ta' Marzu 1991 dwar it-trasferiment ta' vapuri minn reġistru għal ieħor fi ħdan il-Komunità (ĠU L 68, 15.3.1991, p. 1).
   
      (15)  Id-Direttiva tal-Kunsill 93/75/KEE tat-13 ta' Settembru 1993 dwar kondizzjonijiet minimi għal vapuri ġejjin jew sejrin lejn jew mill-portijiet tal-Komunità u li jġorru prodotti perikolużi jew mniġġsa (ĠU L 247, 5.10.1993, p. 19).
   
      (16)  Ir-Regolament tal-Kunsill (KE) Nru 3051/95 tat-8 ta' Diċembru 1995 dwar il-ġestjoni tas-sikurezza tal-bastimenti tal-passiġġieri roll-on/roll-off (il-bastimenti ro-ro) (ĠU L 320, 30.12.1995, p. 14).
   
      (17)  Id-Direttiva tal-Kunsill 98/18/KE tas-17 ta' Marzu 1998 dwar ir-regoli u n-normi ta' sigurtà għal vapuri tal-passiġġieri (ĠU L 144, 15.5.1998, p. 1).
   
      (18)  Id-Direttiva Nru 2001/25/KE tal-Parlament Ewropew u tal-Kunsill tal-4 ta' April 2001 dwar il-livell minimu ta' taħriġ tal-baħħara (ĠU L 136, 18.5.2001, p. 17).
   
      (19)  Id-Direttiva 2002/6/KE tal-Parlament Ewropew u tal-Kunsill tat-18 ta' Frar 2002 dwar il-formalitajiet tar-rappurtar għall-bastimenti li jkunu waslu u/jew li jkunu qed jitilqu minn portijiet tal-Istati Membri tal-Komunità (ĠU L 67, 9.3.2002, p. 31).
   
      (20)  Ir-Regolament (KE) Nru 417/2002 tal-Parlament Ewropew u tal-Kunsill tat-18 ta' Frar 2002 dwar id-dħul gradwali aċċellerat ta' ħtiġiet ta' buq doppju jew ta' disinn ekwivalenti għal tankers taż-żejt b'buq wieħed u li jħassar ir-Regolament tal-Kunsill (KE) Nru 2978/94 (ĠU L 64, 7.3.2002, p. 1).
   
      (21)  Id-Direttiva tal-Kunsill 94/57/KE tat-22 ta' Novembru 1994 dwar ir-regoli u l-istandards komuni għall-ispezzjoni tal-bastimenti u l-organizzazzjonijiet tal-perizji u għall-attivitajiet relevanti tal-amministrazzjoniet marittimi (ĠU L 319, 12.12.1994, p. 20).
   
      (22)  Id-Direttiva Nru 2009/15/KE tal-Parlament Ewropew u tal-Kunsill tat-23 ta' April 2009 dwar ir-regoli u l-istandards komuni għall-organizzazzjonijiet għall-ispezzjoni u l-perizji tal-vapuri u għall-attivitajiet rilevanti tal-amministrazzjonijiet marittimi (ĠU L 131, 28.5.2009, p. 47).
   
      (23)  Ir-Regolament (KE) Nru 391/2009 tal-Parlament Ewropew u tal-Kunsill tat-23 ta' April 2009 dwar ir-regoli u l-istandards komuni għall-organizzazzjonijiet għall-ispezzjoni u l-perizji tal-vapuri (ĠU L 131, 28.5.2009, p. 11).
   
      (24)  Id-Direttiva tal-Kunsill 95/21/KE tad-19 ta' Ġunju 1995 dwar il-kontroll mill-Istat tal-Port (ĠU L 157, 7.7.1995, p. 1).
   
      (25)  Id-Direttiva 2009/16/KE tal-Parlament Ewropew u tal-Kunsill tat-23 ta' April 2009 dwar il-kontroll tal-Istat tal-Port (ĠU L 131, 28.5.2009, p. 57).